கேள்வி: ஏ. கே. ராஜன் - நீதித்துறை பற்றி விளக்கவும்.
பதில்: நீதிபதியாக நியமிக்கப்பட்ட பிறகு, பல்வேறு நிலைகளில், பல்வேறு மாவட்டங்களில் பணிபுரிந்தார். தமிழ்நாடு பல்வேறு அமர்வு நீதிமன்றம் நீதிபதியாக இருந்த ஏ.கே ராஜன் 1996-ஆம் ஆண்டு தமிழ்நாட்டின் சட்டத்துறைச் செயலாளராக நியமிக்கப்பட்டார். ஏகே ராஜன் சட்டத்துறைச் செயலாளராகப் பணியில் இருந்தபோதுதான் அவர் தயாரித்த முதல் சட்டம் 'மெட்ராஸ்' எனும் பெயரை 'சென்னை' என மாற்றியது. சீட்டு கம்பெனி நடத்திவிட்டு, பணத்தை ஏமாற்றி எடுத்துச் செல்லும் நிறுவனங்களிடம் இருந்து பொதுமக்கள் மீண்டும் தங்கள் பணத்தை மீட்க டி. என். பி. ஐ. டி (TNPID) என்ற சட்டத்தை வரைந்தார், இந்தச் சட்டத்திற்கு மிகப் பெரிய எதிர்ப்புகள் வந்தன. ஆனால் அது அனைத்தையும் கடந்து இயற்றப்பட்ட சட்டம் மூலம் 3000 கோடி ரூபாய் பணம் மக்களிடம் கொண்டு வந்து சேர்க்க ஏகே ராஜன் காரணமாக இருந்தார். மாணவர்களின் நலன் கருதி கேலிவதைத் தடுப்புச் சட்டம் மற்றும் பெண்களைச் சீண்டுதல் தடுப்புச் சட்டத்தை வரைந்தவர் ஏகே ராஜன். இப்படி சட்டத்துறைச் செயலாளராக தான் பொறுப்பேற்றிருந்த (1996-1999) காலத்தில் பல முக்கியச் சட்டங்களைத் தமிழகத்திற்கு வகுத்தார் ஏகே ராஜன். பின்னர் சென்னை உயர் நீதிமன்றம் நீதிபதியாகப் பணியாற்றி 2005-ஆம் ஆண்டில் ஓய்வு பெற்றார்.
கேள்வி: ஏ. கே. ராஜன் - ஆணையம் குறித்து விரிவாக சொல்லுங்கள்.
பதில்: நீதிபதி ஏ. கே. ராஜன் நீதிபதியாக இருந்து ஓய்வு பெற்ற பிறகு, பல்வேறு முக்கியச் சட்ட ஆணையங்களில் தலைவராகப் பணியாற்றியுள்ளார்.
கேள்வி: ஏ. கே. ராஜன் - நீட் தேர்வு ஆணையம் பற்றி விளக்கவும்.
பதில்: இந்திய மருத்துவ கவுன்சில் நடத்தும் நீட் நுழைவுத் தேர்வு காரணமாக மாணவர்களுக்கு ஏற்பட்ட பாதிப்புகள் குறித்து விசாரணை செய்து அறிக்கை அளிக்கும் படி தமிழக அரசு விசாரணை ஆணையம் அமைத்தது. அந்த ஆணையத்திற்கு நீதிபதி ஏ. கே. ராஜனைத் தலைவராக நியமித்தது. மேலும், இந்த ஆணையத்தின் தலைவர் மற்றும் உறுப்பினர்கள் விவரம்: 1. நீதிபதி ஏ.கே. இராஜன் (ஓய்வு) - தலைவர் 2. டாக்டர் ஜி.ஆர். இரவீந்திரநாத் - உறுப்பினர் 3. டாக்டர் ஜவஹர் நேசன் - உறுப்பினர் 4. அரசு முதன்மைச் செயலாளர், மருத்துவம் மற்றும் மக்கள் நல்வாழ்வுத் துறை - உறுப்பினர் 5. அரசு முதன்மைச் செயலாளர், பள்ளிக் கல்வித் துறை - உறுப்பினர் 6. அரசு செயலாளர், சட்டத் துறை - உறுப்பினர் 7. அரசு முதன்மைச் செயலாளர் / சிறப்புப் பணி அலுவலர், மருத்துவம் மற்றும் மக்கள் நல்வாழ்வுத் துறை - உறுப்பினர் 8. இயக்குநர், மருத்துவக் கல்வி இயக்ககம் - உறுப்பினர் 9. கூடுதல் இயக்குநர், மருத்துவக் கல்வி இயக்ககம் / செயலர், தேர்வுக் குழு - உறுப்பினர் / செயலர் / ஒருங்கிணைப்பாளர். இந்த ஆணையம், சென்னைக் கீழ்ப்பாக்கத்தில் உள்ள மருத்துவக் கல்வி இயக்குநரகத்தில் அமைந்துள்ளது. இதில் பொதுமக்களும் தங்களது கருத்துகளைத் தெரிவிக்கலாம் எனத் தெரிவிக்கப்பட்டுள்ளது. கருதுகளை நேரடியாகவோ, மின்னஞ்சல் (neetimpact2021@gmail.com) மூலமாகவோ அல்லது ஆலோசனைப் பெட்டியில் சேர்ப்பதன் மூலமாகவோ தெரிவிக்கலாம். இந்தக் குழு உரிய புள்ளி விவரங்களை ஆய்வு செய்து, தமிழ்நாட்டிலுள்ள பின்தங்கிய மாணவர்களின் நலனைப் பாதுகாத்திடத் தேவையான பரிந்துரைகளை ஒரு மாத காலத்திற்குள் அரசிற்கு அளிக்க வேண்டும் எனத் தமிழக அரசு கேட்டுக்கொண்டுள்ளது.